Pécs-Baranyai Kereskedelmi és Iparkamara

WEgate Summit 2021 - Női vállalkozók Európa zöld növekedésének és digitális átalakulásának középpontjában
2021-10-07 10:00 - 16:30 (Europe/Helsinki) | Online
Várják, minden női vállalkozó részvételét a nemzetközi online konferencia keretében, ahol a résztvevők fenntartható üzleti modellekkel, pénzügyi befektetőkkel és különböző támogatási lehetőségekkel ismerkedhetnek meg, amellett, hogy üzleti tárgyalások során tovább szélesíthetik kapcsolati hálójukat és potenciális ügyfélkörüket.

A rendezvényre online kerül sor, a részvétel díjmentes, de előzetes regisztrációhoz kötött:
REGISZTRÁCIÓ
A rendezvény munkanyelve: angol.
Kiemelt témák:

Fenntartható finanszírozás, befektetési lehetőségek
Körforgásos gazdaság a KKV szektor szemszögéből
Nemek közötti egyenlőség a digitális zöld átmenet érdekében
Minden a digitális finanszírozásról

Magán- és kockázati tőkebefektetések - lehetőségek KKV-knak és start-upoknak Japánban
2021-06-01 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán befektetői csoportokat és finanszírozási opciókat, felmérve a piacralépési lehetőségeiket.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 01. 10.30
Regisztráció: Magán- és kockázati tőkebefektetések – lehetőségek KKV-knak és start-upoknak Japánban
Témák:

A startupok és a kockázati tőke szerepe
A japán kockázatitőke-piac jellemzői
A japán közösségi finanszírozás jellemzői
A kockázati tőke és a magántőke legfontosabb szereplői

Knowledge to Money Club 2021. május 11.
2021-05-11 14:00 - 18:00 | Online
A klubnap aktualitása:
· EIC Accelerator 2021 pályázatai
· Testreszabott finanszírozási modellek innovatív cégek számára
· Mire figyeljünk a befektetői tárgyalások során
A rendezvény online fórumban valósul meg. A részvétel térítésmentes, azonban előzetes regisztrációhoz kötött. A regisztrált jelentkezők az esemény előtti napon kapják meg a belépéshez szükséges linket.
Program:
14.00 – 14:05 Megnyitó, Dervalics Ákos – K2M Club alapító
14:05 – 14:10 Köszöntő – Mülek Andrea, NKFIH és Holly Sára, HEPA Enterprise Europe Network
14:10 – 14:20 A magyar üzleti angyalokat tömörítő egyesület bemutatkozása – Károlyi Antal, HUNBAN
14:20 – 14:35 EIC Accelerator program aktualitásai, Divinyi Ágnes – Nemzeti Kutatási, Fejlesztési és Innovációs Hivatal
14:35 – 15:00 Kérdések – válaszok
15:00 – 15:30 A Creative Accelerator Kft. szerepe az élettudományi és informatikai projektek inkubációjában – Dr. Mogyorósi Péter, Creative Accelerator Kft.
15.30 – 16.00 Testreszabott finanszírozási modellek innovatív cégek számára – Hajdú Szabolcs, Creative Accelerator Kft.
16.00 – 16.30 A pénz nem minden – tanácsok egy üzleti angyaltól – Török József
16:00 – Networking
REGISZTRÁCIÓ
A klubnap társszervezői: Creative Accelerator Kft., HUNBAN, Nemzeti Kutatási, Fejlesztési és Innovációs Hivatal, a HEPA Magyar Exportfejlesztési Ügynökség Nonprofit Zrt., Enterprise Europe Network.
A Pécs-Baranyai Kereskedelmi és Iparkamara az Enterprise Europe Network hivatalos partnere.

Hannover Messe - Technology & Business Cooperation Days 2021
2021-04-12 - 2021-04-15 | Online
A Hannover Messe egyedülálló módon, egy helyen és időben mutatja be a technológiai innovációk teljes skáláját az egész értékesítési láncon keresztül – az automatizálástól a beszállítói megoldásokig.

Az Enterprise Europe Network szervezésében megrendezésre kerülő online üzletember találkozó lehetővé teszi a vállalkozások és a kutatási intézmények számára, hogy megfelelő partnereket találjanak üzleti, technológiai és kutatási együttműködésre, valamint kereskedelmi partnerségre.
Kiemelt témák:

Ipar 4.0 és okos gyár megoldások
Erőforrás- és energia-hatékony termelési technológiák
Fenntartható energia és mobilitás
Mérőeszközök

A rendezvényen történő részvétel díjmentes, de előzetes regisztációhoz kötött:
REGISZTRÁCIÓ

Befektetési lehetőségek az orosz régiókban
2020-12-09 10:00 - 12:30 | Pécsi Kereskedelmi Központ
Magyarország Oroszországi Külképviseletei, a Magyar Kereskedelmi és Iparkamara és a HEPA Magyar Exportfejlesztési Ügynökség online konferenciát szervez „Oroszország nem csak Moszkva: Befektetési lehetőségek az orosz régiókban” címmel.

A konferencia keretében négy orosz megye (Kaluga, Voronyezs, Leningrád és Orenburg) magas szintű kormányzati képviselője mutatja be a helyi befektetési lehetőségeket.
A konferencia időpontja 2020. december 9. szerda 10.00 – 12.30.
A részletes programot szíves tájékoztatásul mellékelten küldjük.
Befektetesi_lehetosegek_orosz_regiokban.pdf
Az előadások orosz nyelven, szinkrontolmácsolással zajlanak. Az esemény ingyenes, de regisztrációhoz kötött. Regisztrálni a konferenciát megelőzően az alábbi linkre kattintva tudnak:
http://mailer.tradehouse.hu/form.php?f=f5aeek2887
A sikeres regisztrációt követően a későbbiekben küldjük az esemény zoom linkjét.

Exportpiaci lehetőségek Ausztriában és Burgenlandban mezőgazdasági termelők és gyártók számára
2020-11-26 10:00 - 11:30 | Online
Az online rendezvény során Ausztria mezőgazdasági termelési struktúrája mellett a helyi élelmiszeripar- és piac főbb trendjeit ismerhetik meg a résztvevők. A rendezvényre az ITT&MOST rendezvénysorozat keretében a CED Közép-Európai Gazdaságfejlesztési Hálózat Nonprofit Kft., Magyarország Bécsi Nagykövetsége és Austrian Business Agency együttműködésében kerül megrendezésre.

Időpont: 2020. 11.26. (csütörtök) 10:00
Helyszín: ONLINE (ZOOM felületen keresztül, a csatlakozási link előzetesen kiküldésre kerül a résztvevők számára)
Program
10:00-10:20 Ausztria agrárszektorára jellemző trendek és aktualitások
Tefner Nóra, külgazdasági attasé, Magyarország Bécsi Nagykövetsége
10:20-10:40 Magyar mezőgazdasági termelők és gyártók lehetőségei Burgenlandban
Szekér Bálint, irodavezető, CED Közép-Európai Gazdaságfejlesztési Hálózat Nonprofit Kft. – Kismarton
10:40-11:00 Támogatások, külföldi befektetők és piaci szereplők ösztönző rendszere Ausztriában
Birgit Reiter-Braunwieser, Közép-Európa igazgató, Austrian Business Agency
11:00 Kérdések és válaszok
Az esemény keretében a szakmai előadásokat követően lehetőség nyílik a kismartoni irodával való közvetlen megbeszélésen, cégre szabott tanácsadáson való részvételre, illetve a résztvevő partnercégekkel való megbeszélések folytatására. A későbbiekben pedig az ITT&MOST felületén tárgyalásra jelölhetőek lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményre történő regisztráció lezárult!
